गैंगस्टर लॉरेंस का गुर्गा बन 50 लाख की फिरौती मांगी; पंचकूला हिंसा में भी शामिल था, गिरफ्तार
राम रहीम की मुंह बोली बेटी हनीप्रीत से 50 लाख रुपये की फिरौती मांगी है। सिरसा पुलिस इस मामले की जांच कर रही है। इस मामले में सिरसा सीआईए ने इस मामले में एक व्यक्ति की निशानदेही पर मोहित इंसा को पूछताछ के लिए शनिवार रात को डबवाली से हिरासत में लिया।
राम रहीम की मुंह बोली बेटी हनीप्रीत से वॉट्सऐप पर 50 लाख रुपए की फिरौती मांगी गई है। पुलिस ने आरोपी प्रदीप को गिरफ्तार करके उसका दो दिन का पुलिस रिमांड हासिल किया है। सिरसा पुलिस का दावा है कि आरोपी प्रदीप ने खुद को गैंगस्टर लॉरेंस का गुर्गा बताकर फिरौती मांगी थी।
एएसपी दीप्ति गर्ग ने बताया कि हनीप्रीत ने थाने में आकर शिकायत दी थी। हनीप्रीत ने बताया कि 5 अप्रैल 2023 को वॉट्सऐप के माध्यम से उसके मोबाइल नंबर पर मैसेज आया कि वह लॉरेंस ग्रुप से दीपा बोल रहा है। उसने चार लोगों को टारगेट किया है, उसमें उसका भी नाम है। उसे 50 लाख रुपए दे दो नहीं तो जाने से मारने की धमकी दी।
मामला जैसे ही एसपी उदय सिंह मीणा के संज्ञान में आया तो तुरंत प्रभाव से कार्रवाई करते हुए थाना सदर सिरसा में केस दर्ज कर जांच के लिए CIA सिरसा व सदर सिरसा की पुलिस टीमों का गठन कर मामले को शीघ्र अति शीघ्र सुलझाने के आदेश दिए। CIA सिरसा व सदर सिरसा की पुलिस टीमों ने तुरंत प्रभाव से कार्रवाई करते हुए आरोपी को मंडी डबवाली से काबू कर लिया।
पकड़े गए आरोपी की पहचान प्रदीप कुमार निवासी बराड़ो वाली गली वार्ड़ नंबर 21 मंडी डबवाली जिला सिरसा के रूप में हुई है। उन्होंने बताया कि पकड़े गए आरोपी के खिलाफ पहले भी केस दर्ज और उसका आपराधिक रिकॉर्ड भी खंगाला जा रहा है। प्रदीप काे दो दिन के रिमांड पर लिया गया है।
फेसबुक पर देखी लॉरेंस की आईडी
एएसपी ने बताया कि प्रदीप ने फेसबुक पर गैंगस्टर लॉरेंस की आईडी देखी और वहीं से एक वॉट्सऐप नंबर लिया। वॉट्सऐप इंस्टाल करने के बाद उसने कॉल की। प्रदीप का कहना है कि डेरे के साथ उसकी पुरानी रंजिश है।
प्रेमियों ने बढ़ाई डेरे की सुरक्षा
हनीप्रीत को धमकी मिलने के बाद प्रेमियों ने पिछले 4 दिनों से डेरा सच्चा सौदा के आसपास अपनी सुरक्षा सख्त कर दी थी। हर आने जाने वाले से पूछताछ की जा रही है।
प्रदीप ने फंसाने के लिए मोहित इंसा का लिया नाम
प्रदीप ने डेरा प्रेमी मोहित इंसा का साथी होने का दावा किया। इसके बाद CIA ने पूछताछ के लिए शनिवार रात को डबवाली से हिरासत में लिया। हालांकि कुछ सामने न आने के बाद उसे पूछताछ के 2 घंटे बाद छोड़ दिया गया। आरोपी प्रदीप खुद पंचकूला दंगों में संलिप्त था और हनीप्रीत का जानकार है। दोनों का नाम एक ही एफआईआर में दर्ज है।
 मोहित इंसा ने कहा कि आरोपी प्रदीप ने उसका नाम लिया, वह झूठ बोल रहा था। उसने पुलिस को अपने बयान में बताया था कि उसने मोहित के कहने पर यह काम किया है। जबकि वह व्यक्ति पंचकूला के दंगों में शामिल था।
मोहित इंसा ने कहा कि आरोपी प्रदीप फर्जी बयान दे रहा था। वह एक बार उसके पास मदद मांगने आया था। आरोपी ने कहा कि वह मोहित से मिला हुआ है और 5 अप्रैल को क्लीनिक पर उससे मिला था। जिस जगह उसने क्लीनिक बताया वहां पर मेरा क्लीनिक नहीं था। न ही वह 5 अप्रैल को सिरसा में था। उसने उसकी पत्नी का भी जिक्र किया, लेकिन उसकी शादी नहीं हुई थी।
पंचकूला दंगों के बाद भागा था आरोपी
सिरसा पुलिस ने जिस व्यक्ति को पूछताछ के लिए हिरासत में लिया, वह आरोपी पंचकूला दंगों के बाद हनीप्रीत के साथ ही भागा था। वह खुद ही गाड़ी चला रहा था। सिरसा पुलिस सभी पहलुओं से पूरे मामले की जांच कर रही है और जल्द ही इसका खुलासा कर देगी।
हनीप्रीत बन चुकी है डेरा की वाइस पैटर्न
22 फरवरी 2022 के ट्रस्ट डीड में हुई अमेंडमेंट में हनीप्रीत अब डेरा प्रबंधन समिति की मौजूदा चेयरपर्सन बोर्ड ऑफ ट्रस्टी और ट्रस्ट की वाइस पैटर्न भी है। राम रहीम ने अपने परिवार पहचान पत्र में हनीप्रीत को अपनी मुख्य शिष्या घोषित किया है। पीपीपी में परिवार के किसी सदस्य का नाम नहीं है।
वहीं सिरसा एसपी उदय सिंह मीणा ने बताया कि इस मामले को ट्रेस कर लिया गया है। कुछ स्थानीय लोगों से पूछताछ की जा रही है। जल्द ही इस मामले का खुलासा कर दिया जाएगा। यह किसी गैंगस्टर का काम नहीं है। जांच चल रही है।
ये खबरें भी पढ़ें...
हनीप्रीत के 1 मिलियन इंस्टाग्राम फॉलोअर्स पर सेलिब्रेशन:राम रहीम का हाथ पकड़कर केक काटा; बोली- आप न होते तो जिंदगी इतनी खूबसूरत न होती
डेरा सच्चा सौदा चीफ राम रहीम की मुंह बोली बेटी हनीप्रीत के इंस्टाग्राम पर एक मिलियन फॉलोअर हो गए हैं। राम रहीम और हनीप्रीत ने यूपी के बरनावा आश्रम में इस मौके को सेलिब्रेट किया। दोनों ने एक दूसरे का हाथ पकड़कर केक काटा। राम रहीम ने हनीप्रीत को केक खिलाया और सिर पर हाथ रखकर आशीर्वाद दिया। पढ़ें पूरी खबर...
हनीप्रीत अब राम रहीम की 'फैमिली मेंबर':मुख्य शिष्य एवं धर्म की बेटी बनी; डेरा मुखी की पत्नी और मां का नाम नहीं
हरियाणा की सुनारिया जेल में कैद राम रहीम की अब अपने परिवार से दूरियां काफी बढ़ चुकी हैं। उसकी मुंह बोली बेटी हनीप्रीत धीरे-धीरे सर्वेसर्वा बनती जा रही है। इसका अंदाजा इस बात से लगाया जा सकता है कि राम रहीम ने अपनी फैमिली ID में न तो अपनी पत्नी हरजीत कौर का नाम दर्ज करवाया और न ही अपनी मां नसीब कौर का, लेकिन हनीप्रीत का नाम अंकित है। पढ़ें पूरी खबर...
हनीप्रीत को मिलेगी डेरा सच्च्चा सौदा की गद्दी?:मुख्य शिष्य को ही सौंपी गई विरासत; शाह मस्ताना से राम रहीम तक यही परंपरा रही
क्या डेरा सच्चा सौदा की अगली गद्दीनशीन हनीप्रीत होंगी?, ऐसा इसलिए क्योंकि डेरे की यही परंपरा रही है। असल में डेरे में गद्दीनशीन का जो मुख्य शिष्य होता है। उसे ही गद्दी सौंपी जाती है। इस वक्त राम रहीम डेरे की गद्दी पर है। उसकी मुख्य शिष्य हनीप्रीत है। इसलिए पहले से तय परंपरा के मुताबिक राम रहीम के बाद हनीप्रीत ही डेरे की गद्दी की वारिस होने के कयास लगाए जा रहे हैं। पढ़ें पूरी खबर...